**Objednávka na krátkodobý nájom nebytových priestorov č. ........**

Prenajímateľ: **Mesto Spišská Belá**

Sídlo: Petzvalova 272/18, 059 01 Spišská Belá

IČO: 00 326 518

Zastúpené: Ing. Mgr. Peter Zibura, primátor mesta

Bankové spojenie: VÚB, a. s.

IBAN: SK86 0200 0000 0000 2702 0562

 (ďalej len „**Prenajímateľ**“)

Nájomca:

Trvalý pobyt/sídlo:

Dátum narodenia/IČO:

Zastúpený:

(ďalej len „**Nájomca**“)

(Prenajímateľ a Nájomca ďalej spolu aj len „**Zmluvné strany**“ a každý len „**Zmluvná strana**“)

**Prenajímateľ je výlučným vlastníkom stavby:**

Denného centra Spišská Belá - Strážky so súpisným číslom 2711, orientačné číslo 3A v Spišskej Belej - Strážkach, postaveného na pozemku parcely KN C 1243/3, zapísaný na Liste vlastníctva č. 387. evidovanom v katastri nehnuteľností vedenom Okresným úradom Kežmarok, katastrálny odbor, katastrálne územie Strážky, obec Spišská Belá, okres Kežmarok (ďalej len ako „**Denné Centrum**”).

**Predmet nájmu:** nebytové priestory nachádzajúce sa v Dennom centre pozostávajúce z veľkej sály, kuchyne, vstupnej chodby a sociálneho zariadenia (ďalej aj „**Predmet nájmu**“ alebo aj „**PN**“);

**Účel nájmu:** za účelom usporiadania .................................................................................................................................................... Nájomca nie je bez predchádzajúceho písomného súhlasu Prenajímateľa oprávnený meniť účel nájmu; Nájomca nie je oprávnený PN podnajať alebo iným spôsobom dať do užívania tretej osobe.

**Doba nájmu:** od ................................ hod. .................. do ........................................... hod. ............;

**Nájomné:**  .................... EUR bez DPH za dobu nájmu; v prípade zmeny doby nájmu bude nájomné účtované v súlade s prílohou č. 1 tejto Objednávky; v nájomnom sú už zahrnuté aj všetky náklady súvisiace s užívaním Predmetu nájmu. Nájomné je splatné **vopred** v hotovosti do pokladne Prenajímateľa alebo prevodom na účet Prenajímateľa na základe príjmového dokladu vystaveného Prenajímateľom a doručenej Nájomcovi.

**Užívanie PN:** Nájomca je povinný užívať PNvýlučnena účel uvedený v tejto Objednávke a zdržať sa akýchkoľvek konaní, ktorými by v Predmete nájmu vznikla škoda. Pokiaľ chce Nájomca v PN umiestniť akékoľvek svoje hnuteľné veci, je povinný o tejto skutočnosti informovať kontaktnú osobu Prenajímateľa. Nájomca je povinný pri užívaní PN dodržiavať prevádzkový poriadok Denného centra, ktorý je zverejnený na webovom sídle Prenajímateľa: https://spisskabela.sk/obcan/socialne-veci/denne-centrum/, umožniť Prenajímateľovi alebo ním poverenej osobe prístup do PN za účelom poskytovania dohodnutých služieb a kontroly užívania PN. Užívanie PN bude Zmluvnými stranami potvrdené podpisom písomného protokolu.

**Odovzdanie PN:** Nájomca svojim podpisom potvrdzuje prevzatie PN do užívania na základe tejto Objednávky v stave v akom sa nachádza ku dňu jeho odovzdania a vyhlasuje, že PN je v stave spôsobilom na dohodnuté užívanie;

**BOZP a PO:** Nájomca sa zaväzuje plniť všetky povinnosti vyplývajúce z právnych predpisov v oblasti BOZP a PO, z nariadení vlády SR a vyhlášok Ministerstva práce, sociálnych vecí a rodiny Slovenskej republiky, a Slovenského úradu bezpečnosti práce, v zmysle ktorých bude zabezpečovať BOZP a PO v celom PN a za ne v plnej miere zodpovedať a zodpovedať za dodržiavanie všetkých primeraných a potrebných opatrení na zachovanie bezpečnosti a ochrany zdravia osôb, ktoré sa v čase nájmu budú nachádzať v PN, ako aj opatrenia na ochranu majetku nachádzajúceho sa v Predmete nájmu.

**Skončenie nájmu:** Nájom sa skončí uplynutím dohodnutej doby nájmu. Pred jej uplynutím je možné nájom ukončiť dohodou Zmluvných strán, alebo odstúpením Prenajímateľa z dôvodov uvedených v tejto objednávke. Prenajímateľ je oprávnený odstúpiť od tejto Objednávky v prípade, ak Nájomca užíva PN v rozpore s účelom uvedeným v tejto Objednávke a/alebo Nájomca alebo osoby nachádzajúce sa v PN porušujú prevádzkový poriadok Denného centra.

**Vrátenie PN:** Nájomca je povinný do dňa skončenia nájmu vrátiť PN Prenajímateľovi v stave v akom predmet nájmu prebral, vrátenie PN bude Zmluvnými stranami potvrdené podpisom písomného protokolu. Nájomca je povinný a) z PN vypratať všetky ním vnesené hnuteľné veci do stanoveného skončenia doby nájmu a b) odborným spôsobom opraviť a odstrániť akékoľvek škody na PN spôsobené Nájomcom alebo osobami nachádzajúcimi sa v PN, v opačnom prípade zabezpečí odstránenie škody a vypratanie PN Prenajímateľ na náklady a zodpovednosť Nájomcu.

**Ostatné práva a povinnosti Zmluvných strán:**

Nájomca sa zaväzuje splniť si všetky zákonné povinnosti vyplývajúce z realizácie činností v PN sám, na vlastné náklady a zodpovednosť a zabezpečiť na vlastné náklady a zodpovednosť všetky povolenia, súhlasy potrebné pre realizáciu činností v zmysle tejto objednávky v PN.

**Kontaktné osoby:** Prenajímateľ na účely plnenia predmetu tejto Objednávky poveruje všetkou komunikáciou s Nájomcom nasledovnú osobu: Jana Zahuráková

 Nájomca na účely plnenia predmetu tejto Objednávky poveruje všetkou komunikáciou s Prenajímateľom nasledovnú osobu: .............................

**Ochrana os. údajov:**

Vyplnením osobných údajov na tejto žiadosti udeľujem ako dotknutá osoba súhlas so spracovaním svojich osobných údajov v zmysle ustanovení § 14 ods. 1 zákona č. 18/2018 Z. z.. Bol/a/ som poučený/á/, že v zmysle ustanovení § 14 ods. 3 zákona č. 18/2018 Z. z. môžem ako dotknutá osoba kedykoľvek odvolať svoj súhlas na spracovanie osobných údajov, ktoré sa ma týkajú. Ďalej som bol/a/ informovaný/á/, že odvolanie súhlasu nemá vplyv na zákonnosť spracovania osobných údajov založeného na súhlase pred jeho odvolaním, to je pred poskytnutím súhlasu a tiež, že ako dotknutá osoba, môžem súhlas odvolať rovnakým spôsobom, ako ho udelil/a/.

Zmluvný vzťah založený touto Objednávkou sa riadi právnym poriadkom Slovenskej republiky, a to najmä zákonom č. 116/1990 Zb. o nájme a podnájme nebytových priestorov v znení neskorších predpisov.

|  |  |
| --- | --- |
| V Spišskej Belej, dňa \_\_\_\_\_\_\_\_\_\_\_ | V Spišskej Belej, dňa \_\_\_\_\_\_\_\_\_\_\_ |
|  |  |
| **Za Prenajímateľa**: | **Za Nájomcu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Mesto Spišská Belá**Ing. Mgr. Peter Zibura, primátor mesta |  |
|  |  |

Príloha č. 1 Nariadenie primátora mesta Spišská Belá č. 1

Príloha č. 2 Prevádzková doba

Príloha č. 1

 **Mesto Spišská Belá**



 **Petzvalova 18, 059 01 Spišská Belá**

 **primátor mesta**

**Nariadenie primátora**

**mesta Spišská Belá č. 1/2024**

 V zmysle § 9 ods. 1) zákona č. 138/1991 Zb. o majetku obcí v znení neskorších predpisov a podľa Zásad hospodárenia a nakladania s majetkom mesta Spišská Belá, ktoré nadobudli účinnosť dňa 08.02.2024, ako aj k nim prislúchajúcich dodatkov

**určujem**

**v prípade krátkodobého užívania nehnuteľného majetku mesta, ak sa tento majetok plánuje využívať na iné účely než pre potreby mesta Spišská Belá a jeho organizácií (napr. kultúrne, spoločenské, vzdelávacie, komerčné alebo iné účely), výšku úhradu za krátkodobé užívanie pre**

Denné centrum Spišská Belá – Strážky

Ladislava Medňanského 2711/3A, 059 01 Spišská Belá (ďalej ako „Denné centrum“)

|  |  |
| --- | --- |
| Účel | Žiadateľ |
| trvalý pobyt/sídlo spoločnosti v Meste Spišská Belá | iný (so súhlasom štatutára mesta) |
| Denné centrum Spišská Belá - Strážky (členovia DC) | 0€ /hod. | ---------- |
| Spolková, klubová činnosť(bezplatné podujatia verejného – neverejného charakteru  | 10€ /hod. | 20€/hod. |
| Iné činnosti uvedené v Prevádzkovom poriadku (Čl. 6, bod 7) v trvaní do 5 hodín prevádzkovej doby | 25€ /hod. | 25€ /hod. |
| Iné činnosti uvedené v Prevádzkovom poriadku (Čl. 6, bod 7) v trvaní **viac** ako 5 hodín prevádzkovej doby | 150€ /deň | 200€ /deň |
| Kar | 10€ /hod. | 20€ /hod. |
| Poplatok za nedodržanie prevádzkovej doby | 50 € | 100 € |

 Užívateľ a osoby s ním užívajúce Denné centrum sú povinní ho užívať v súlade s dohodnutým účelom, hospodárne a chrániť ho pred poškodením podľa platného Prevádzkového poriadku Denného centra Spišská Belá – Strážky a Zásad hospodárenia a nakladania s majetkom mesta Spišská Belá a ostatných platných právnych predpisov platných na území SR a týmto nariadením. Užívateľ preberá zodpovednosť za škody vzniknuté počas užívania Denného centra a je povinný vzniknutú škodu v plnom rozsahu nahradiť, resp. poškodený majetok dať do pôvodného stavu na vlastné náklady. V prípade poruchy alebo inej nepredvídateľnej udalosti v Dennom centre, je potrebné túto skutočnosť ihneď telefonicky nahlásiť zodpovednému zamestnancovi MsÚ.

 Pri odchode z Denného centra je potrebné povypínať osvetlenie a nepotrebné spotrebiče, pozatvárať okná a dvere, uviesť priestory do pôvodného stavu a uzamknúť Denné centrum.

 Poplatok za užívanie Denného centra je potrebné uhradiť do pokladne mesta alebo prevodom na účet v stanovenej sume určenej v zmysle tohto nariadenia najneskôr do ..... po skončení jeho užívania. Primátor mesta môže v odôvodnených prípadoch stanovenú výšku úhrady znížiť alebo úplne odpustiť.

Spišská Belá 08. 07. 2024

 Ing. Mgr. Peter Zibura v. r.

 primátor mesta

Príloha č. 2

 **Mesto Spišská Belá**



 **Petzvalova 18, 059 01 Spišská Belá**

Prevádzková doba

Denné centrum Spišská Belá - Strážky

|  |  |
| --- | --- |
| PONDELOK: | 8:00 hod. - 23.00 hod. |
| UTOROK: | 8:00 hod. - 23.00 hod. |
| STREDA: | 8:00 hod. - 23.00 hod. |
| ŠTVRTOK: | 8:00 hod. - 23.00 hod. |
| PIATOK: | 8:00 hod.- 23.00 hod. |
| SOBOTA: | 10:00 hod.-23.00 hod. |
| NEDEĽA: | 10:00 hod.-23.00 hod. |

Kontaktná osoba: Mgr. Vladimír Šelep

Tel. kontakt.: 052/4680517